b'\n_START_ARTICLE_\nSteviozid\n_START_PARAGRAPH_\nSteviozid oz. steviol glikozid je me\xc5\xa1anica terpenov, ki jih pridobivajo iz najokusnej\xc5\xa1ih delov listov rastline stevia (Stevia rebaudiana). Uporabni so kot naravno sladilo, ki potrebuje nekaj \xc4\x8dasa, da razvije svoj okus, ki pa v primerjavi s saharozo traja dlje in je 250 do 300-krat bolj sladek.\n_START_SECTION_\nLastnosti\n_START_PARAGRAPH_\nPrakti\xc4\x8dno nima energijske vrednosti in ne vpliva na koli\xc4\x8dino sladkorja v krvi. Ima nizko termi\xc4\x8dno in kemi\xc4\x8dno obstojnost ter rahel pookus.\n_START_SECTION_\nSteviozid in rak\n_START_PARAGRAPH_\nZnanstveniki so odkrili, da je steviozid v laboratoriju mogo\xc4\x8de pretvoriti v snov, ki deluje mutageno, zaradi \xc4\x8desar so se pojavili dolo\xc4\x8deni pomisleki glede njegove uporabe in zahteve po dodatnih \xc5\xa1tudijah s strani regulatornih organov. Nadaljnje \xc5\xa1tudije pa so pokazale, da steviozid ne deluje toksi\xc4\x8dno, mutageno, teratogeno in je kot sladilo varen za uporabo.\n_START_SECTION_\nPozitivni u\xc4\x8dinki stevie\n_START_PARAGRAPH_\nDokazano je bilo, da ugodno vpliva na zni\xc5\xbeevanje povi\xc5\xa1anega krvnega tlaka in ka\xc5\xbee dolo\xc4\x8dene farmakolo\xc5\xa1ke u\xc4\x8dinke pri bolnikih s sladkorno boleznijo tipa 2. _NEWLINE_V \xc5\xa1tudijah na podganah je bilo ugotovljeno, da steviozid izbolj\xc5\xa1a odzivnost na inzulin pri podganah  in mogo\xc4\x8de celo spodbuja dodatno izlo\xc4\x8danje inzulina.\n_START_SECTION_\nUporaba\n_START_PARAGRAPH_\nV ZDA s strani FDA kot sladilo \xc5\xa1e ni odobren, lahko pa se prodaja kot prehransko dopolnilo. Zaradi nekaj varnostnih pomislekov , so ga v EU odobrili \xc5\xa1ele z letom 2012 ._NEWLINE_Z letom 2008 pa je steviozid postal odobreno sladilo za hrano in napitke v Avstraliji, Novi Zelandiji in \xc5\xa0vici,  na Japonskem in v nekaterih drugih dr\xc5\xbeavah Azije in Ju\xc5\xbene Amerike pa se uporablja \xc5\xbee vrsto let.'